INVITAȚIE LA CENACLUL LITERAR „LUCEAFĂRUL“ DIN GIURGIU

INVITAȚIE LA CENACLUL LITERAR

„LUCEAFĂRUL“ DIN GIURGIU

Zi de septembrie 28.2016 – zi frumoasă de toamnă târzie care te îndeamnă la poezie şi spectacol. La Centrul Cultural „Ion Vinea” din Giurgiu a avut loc evenimentul literar cu tema „Poeziile Toamnei” a cenaclului „Luceafărul”, coordonator poeta Dunia Pălăngeanu. Fundaţia Literar-Istorică „STOIKA” a răspuns invitaţiei de prezentare a fundaţiei şi a revistei „Independenţa română-Independenţa prin cultură”. Fundaţia a fost reprezentată la acest eveniment de preşedintele Florian Laurenţiu Stoica şi de Doina Bârcă, secretar literar. Domnul Florian Laurenţiu Stoica, în calitate de scriitor, a prezentat cărţile tipărite prin editura noastră – Laurent – şi a făcut cunoscute câteva dintre proiectele de viitor. Poezii despre toamnă au recitat Doina Bârcă, și alţi poeţi giurgiuveni, Dunia Pălăngeanu, Sârbu Daniel, Maria Călinescu, Elena Moisei, Cornelia Mioşcanu. Tema a întrunit iubitori de poezie şi pictură. Au expus tablouri minunate pictoriţele Ana Ranete – Bucureşti şi Rodica Revenţa – Giurgiu. Ca o adevărată manifestare culturală complexă a fost însoțită de un bogat program artistic. Au interpretat: Iulia Cordie (laureată a Festivalului Crizantema de Aur) – romanţe, Daniel Sina – Folclor, Cati Slobozeanu – folk.

Expoziţia de sculptură în inox a fost semnată de Petrişor Stoenescu şi tot în această zi scriitorul Tudor Rădan a lansat

cea de-a 18-a carte a sa, „Moartea unui înger”, la venerabila vârstă de 83 de ani.

Contents